Täysistunto alkaa. Iältäni vanhimpana eduskunnan jäsenenä johdan puhetta tässä valtiopäivien ensimmäisessä täysistunnossa, kunnes eduskunta on työjärjestyksen 4 §:n mukaan valinnut puhemiehen ja kaksi varapuhemiestä ja nämä ovat antaneet eduskunnalle juhlallisen vakuutuksen. Plenum börjar. Som den riksdagsledamot som är äldst till åren är det min uppgift att föra ordet vid första plenum under riksmötet till dess att riksdagen enligt 4 § i riksdagens arbets-ordning inom sig valt talman och två vice talmän och dessa har avgett högtidlig försäkran inför riksdagen.
Nyt seuraa puhemiehen vaali, joka, kuten varapuhemiestenkin vaalit, toimitetaan noudattamalla Suomen perustuslain 34 §:n 2 momentin ja eduskunnan vaalisäännön 5 ja 6 §:n säännöksiä. Vaali toimitetaan siis umpilipuin. Edustajat tuovat äänestyslippunsa uurnaan nimenhuudon mukaan, joka toimitetaan aakkosjärjestyksessä. Pyydän huomauttaa, että ehdokkaan nimi on yksilöitävä riittävällä tarkkuudella tarvittaessa myös etunimeä käyttäen. Nu följer val av talman, vilket liksom även valet av vice talmän, förrättas enligt 34 § 2 momentet i Finlands grundlag och 5 och 6 § i valstadgan för riksdagen.Valet förrättas således med slutna röstsedlar. Riksdagsledamöterna ska enligt namnupprop i alfabetisk ordning lägga röstsedeln i urnan. Jag vill påminna om att kandidatens namn ska anges tillräckligt tydligt. Vid behov kan också förnamnet anges. Avustajiksi äänestyslippujen tarkastamiseen ja äänten laskemiseen vaalissa pyydän seuraavat edustajat: Antti Lindtman, Sami Savio, Mia Laiho ja Antti Kaikkonen. Jag ber följande riksdagsledamöter granska röstsedlarna och räkna rösterna vid valet: Antti Lindtman, Sami Savio, Mia Laiho och Antti Kaikkonen. Totean, että annettuja ääniä ei julkilueta. Jag ber er notera att namnen på röstsedlarna inte läses upp.
Äänestyksen tulos luetaan. Omröstningsresultatet avkunnas.
Kun edustaja Antti Rinne on saanut vaalissa enemmän kuin puolet annetuista hyväksytyistä äänistä, on hänet valittu eduskunnan puhemieheksi vuoden 2019 valtiopäivien ajaksi. Eftersom ledamot Antti Rinne vid valet erhållit mer än hälften av de avgivna godkända rösterna, har han valts till talman vid riksmötet 2019.
Seuraa ensimmäisen varapuhemiehen vaali. Vaali toimitetaan umpilipuin. Edustajat tuovat äänestyslippunsa uurnaan aakkosjärjestyksessä. Avustajiksi vaalissa pyydän seuraavat edustajat: Johanna Ojala-Niemelä, Lulu Ranne, Jukka Kopra ja Hanna Kosonen. Nu följer val av förste vice talman. Valet förrättas med slutna röstsedlar. Riksdagsledamöterna ska i alfabetisk ordning lägga röstsedeln i urnan. Jag ber följande riksdagsledamöter biträda vid valet: Johanna Ojala-Niemelä, Lulu Ranne, Jukka Kopra och Hanna Kosonen.
Äänestyksen tulos luetaan. Omröstningsresultatet avkunnas.
Kun edustaja Juho Eerola on saanut vaalissa enemmän kuin puolet annetuista hyväksytyistä äänistä, on hänet valittu eduskunnan ensimmäiseksi varapuhemieheksi vuoden 2019 valtiopäivien ajaksi. Eftersom ledamot Juho Eerola vid valet erhållit mer än hälften av de avgivna godkända rösterna, har han valts till förste vice talman vid riksmötet 2019.
Nyt seuraa toisen varapuhemiehen vaali. Vaali toimitetaan umpilipuin. Edustajat tuovat äänestyslippunsa uurnaan aakkosjärjestyksessä. Avustajiksi vaalissa pyydän seuraavat edustajat: Suna Kymäläinen, Jukka Mäkynen, Sinuhe Wallinheimo ja Markus Lohi. Nu följer val av andre vice talman. Valet förrättas med slutna röstsedlar. Riksdagsledamöterna ska i alfabetisk ordning lägga röstsedeln i urnan. Jag ber följande riksdagsledamöter biträda vid valet: Suna Kymäläinen, Jukka Mäkynen, Sinuhe Wallinheimo och Markus Lohi.
Äänestyksen tulos luetaan. Omröstningsresultatet avkunnas.
Kun edustaja Paula Risikko on saanut vaalissa enemmän kuin puolet annetuista hyväksytyistä äänistä, on hänet valittu eduskunnan toiseksi varapuhemieheksi vuoden 2019 valtiopäivien ajaksi. Eftersom ledamot Paula Risikko vid valet erhållit mer än hälften av de avgivna godkända rösterna, har hon valts till andre vice talman vid riksmötet 2019.
Pyydän puhemiestä ja varapuhemiehiä kutakin vuorollaan antamaan eduskunnalle työjärjestyksen 4 §:ssä säädetyn juhlallisen vakuutuksen. Jag ber talmannen och de båda vice talmännen att inför riksdagen i tur och ordning avge sin högtidliga försäkran i enlighet med 4 § i arbetsordningen.
Minä Antti Juhani Rinne vakuutan, että minä puhemiehenä voimieni mukaan puolustan Suomen kansan ja eduskunnan oikeutta valtiosäännön mukaan. Jag Antti Juhani Rinne försäkrar att jag som talman efter all min förmåga skall försvara finska folkets och riksdagens rättigheter enligt konstitutionen.
Minä Juho Eerola vakuutan, että minä puhemiehenä voimieni mukaan puolustan Suomen kansan ja eduskunnan oikeutta valtiosäännön mukaan. Jag Juho Eerola försäkrar att jag som talman efter all min förmåga skall försvara finska folkets och riksdagens rättigheter enligt konstitutionen.
Minä Paula Sinikka Risikko vakuutan, että minä puhemiehenä voimieni mukaan puolustan Suomen kansan ja eduskunnan oikeutta valtiosäännön mukaan. Jag Paula Sinikka Risikko försäkrar att jag som talman efter all min förmåga skall försvara finska folkets och riksdagens rättigheter enligt konstitutionen.
Pyydän herra puhemiestä ottamaan paikkansa eduskunnassa ja ryhtymään toimeensa. Jag ber riksdagens herr talman inta talmannens plats och börja utöva sin befattning.
Arvoisat kansanedustajat, ärade riksdagsledamöter! Kiitän lämpimästi koko valitun puhemiehistön ja omasta puolestani, herra ikäpuhemies ja arvoisat kollegat, luottamuksesta, jota olette osoittaneet. Lisäksi haluan onnitella teitä jokaista yhdessä ja erikseen, uudelleen valittuja, ensimmäistä kertaa valittuja ja paluumuuttajia. Onnittelut valtakirjasta, jonka olette Suomen kansalta saaneet. På mina egna och de nyvalda vice talmännens vägnar vill jag varmt tacka er, herr ålderstalman och värderade kollegor, för det förtroende ni visat i talmansvalet. Jag vill också gratulera er alla till den fullmakt som Finlands folk har gett er. Eduskuntavaalien tulos oli historiallinen monessa mielessä — ei kaikkein vähiten siksi, että sukupuolijakautuma on tasaisempi kuin koskaan aiemmin Suomen historiassa. Eduskunnassa on 106 miestä ja 94 naista, 11 enemmän kuin viime vaalikaudella. Nyt valittu eduskunta käyttää valtakirjaansa historiallisella hetkellä. Kansainvälinen tilanne vaatii vakautta turvaavia, demokratiaa ja oikeusvaltiota puolustavia sekä vastuullisia tahoja. Olen vakuuttunut siitä, että uusi eduskunta on juuri sellainen. Arvoisat kansanedustajat! Kun nyt aloitamme yhteisen työn, haluan muistuttaa jokaista siitä, että tämän talon ja meidän jokaisen oma toiminta vaikuttaa pitkälti siihen, millainen kuva ihmisille politiikasta ja päätöksenteosta syntyy. Meidät on valittu löytämään ratkaisuja ongelmiin. Meidät on valittu tekemään huolellista työtä, sillä kyse on suomalaisten arjen kannalta elintärkeistä asioista. Meidät on valittu tekemään tulevaisuusuudistuksia, jotta huominen olisi valoisampi ja parempi kuin eilinen. Tällä vaalikaudella on kiinnitettävä parempaa huomiota lainvalmistelun laatuun sekä päätösten vaikutusarviointiin. On kuunneltava tutkittua tietoa. On kunnioitettava perustuslakia. Sanalla sanoen: on parempi tutkia kuin hutkia. Tällä tavoin voimme vahvistaa ihmisten luottamusta poliittiseen päätöksentekoon. Tämä on meidän kaikkien yhteinen tehtävä puoluekirjaan katsomatta. Toivon, että nyt alkavalla vaalikaudella muistamme toinen toistemme ja kaikkien ihmisten kunnioittamisen. Asioista ei tarvitse täällä salissa olla samaa mieltä, mutta käytöksen on oltava kohteliasta ja kansanedustajan työn vakavuuden ja arvokkuuden mukaista. Muistutan, että istuntosalin ovella ei ole naulakkoa, johon kansanedustajan työhaalarin voi ripustaa. Me olemme Suomen kansan valitsemia edustajia kaikkialla: 24 tuntia päivässä, 7 päivää viikossa, tässä salissa ja salin ulkopuolella, online ja offline. Heti vaalikauden alussa eduskunta on vastuullisessa tilanteessa, kun Suomesta tulee Euroopan unionin puheenjohtajamaa. Kantakaamme siis sekin meille annettu vastuu hyvin ja kunnialla. Jag önskar er, ärade riksdagsledamöter och hela riksdagens personal, allt gott i ert viktiga arbete. Toivotan teille, arvoisat kansanedustajat ja koko eduskunnan henkilöstö, kaikkea hyvää tärkeässä työssänne.
Ilmoitan, että edustajat istuvat eduskunnan istuntosalissa aakkosellisessa istumajärjestyksessä, kunnes eduskunta puhemiesneuvoston ehdotuksesta toisin päättää.
Arvoisat edustajat! Kutsun teidät vuoden 2019 valtiopäivien avajaisiin, jotka pidetään huomenna torstaina 25.4.2019 sekä ennen avajaisia pidettävään valtiopäiväjumalanpalvelukseen. Juhlamenoissa noudatetaan puhemiesneuvoston 17.12.2012 hyväksymiä ohjeita. Ekumeeninen avajaisjumalanpalvelus alkaa Helsingin Tuomiokirkossa kello 12. Pyydän edustajia kokoontumaan ennen jumalanpalvelusta kello 11.30 Kansalliskirjaston edustalle, josta menemme kulkueena Tuomiokirkkoon. Jumalanpalveluksen jälkeen valtiopäivien avajaiset alkavat täällä Eduskuntatalossa, jonne kehotan edustajia siirtymään välittömästi kirkonmenojen päätyttyä. Valtiopäivien avajaisissa eduskunnan istuntosalissa tasavallan presidentti julistaa vuoden 2019 valtiopäivät avatuiksi.